 Ìfẹ Kò Fọjú, Ẹni Ti Ó Wọnú Ìfẹ Ló Fọjú: Igbéyàwó Ki Ṣe Ọjà Òkùnkùn : Ni ayé àtijọ, ki òbí tó gbà lati fi ọmọ fún ọkọ, wọn yio ṣe iwadi irú iwà àti àìsàn ti ó wọpọ ni irú idile bẹ ẹ.  Nitori eyi, igbéyàwó ibilẹ ayé  àtijọ ma npẹ ju ti ayé òde òni.  Bi ọmọ obinrin bá nlọ si ilé ọkọ, ikan ninu ẹrù tó ṣe pàtàki ni ki wọn gbé ẹni fún dáni lati fi han pé kò si àyè fun ni ilé òbi rẹ mọ nitori ó  ti di ara kan pẹlú ẹbi ọkọ rẹ.Ni idà keji, obinrin ayé òde òni, kò dúró ki òbí ṣe iwadi rara, pàtàki bi wọn bá pàdé ni ilú nla ti èrò lati oriṣiriṣi ẹyà pọ si tàbi ni ilé-iwé.  Ọkùnrin ri obinrin, wọn fi ìfẹ han si ara wọn, ó pari, ọpọ ki ṣe iwadi lati wo ohun ti àgbà tàbi òbí nwò ki wọn tó ṣe igbéyàwó.  Obinrin ti lè lóyún ki òbí tó gbọ tàbi ki wọn tó lọ si ilé Ìjọsìn lati ṣe ètò igbéyàwó.  Àwọn miran nkánjú, wọn kò lè dúró gba imọràn.  Irú imọràn wo ni òbí tàbi Alufa fẹ fún ọkùnrin àti obinrin bẹ ẹ? Ki ṣe ìfẹ ló fọjú, ṣùgbọn àwọn ti ó wọnú ìfẹ ló fọjú nitori, bi obinrin tàbi ọkùnrin miran bá ti ri owó, ẹwà, ipò agbára, wọn á dijú si àlébù miran ti ó wà lára ẹni ti wọn fẹ fẹ.   Igbéyàwó ki ṣe ọjà òkùnkùn, ṣùgbọn àwọn ti ó nwọ ọ ni ó dijú, nitori nigbati àlébù ti wọn dijú si bá bẹrẹ si jade lẹhin igbéyàwó, igbéyàwó á túká.Ki ṣe ìfẹ ló fọjú, ṣùgbọn àwọn ti ó wọnú ìfẹ ló fọjú nitori, bi obinrin tàbi ọkùnrin miran bá ti ri owó, ẹwà, ipò agbára, wọn á dijú si àlébù miran ti ó wà lára ẹni ti wọn fẹ fẹ.   Igbéyàwó ki ṣe ọjà òkùnkùn, ṣùgbọn àwọn ti ó nwọ ọ ni ó dijú, nitori nigbati àlébù ti wọn dijú si bá bẹrẹ si jade lẹhin igbéyàwó, igbéyàwó á túká.Ìmọràn fún ọkùnrin àti obinrin ti ó nronú lati ṣe igbéyàwó ni ki wọn lajú, ki wọn si farabalẹ ṣe iwadi irú iwa ti wọn lè gbà lati fi bára gbé lai wo ohun ayé bi ẹwà, owó àti ipò nitori ìwà ló ṣe kókó jù fún igbéyàwó ti yio di alẹ. 